COMUNA SÎNTANDREI

Nr. 4989 din 28.07.2014 

ANUNŢ privind elaborare 
Plan Urbanistic Zonal „Lotizare teren pentru locuinţe cu funcţiuni complementare, nr. cad.52236– localitatea Sîntandrei, comuna Sîntandrei”

Iniţiator: Rad Adrian-Ioan și soția Rad Carmen
Proiectant: S.C. Proiectare EXPRESIV  S.R.L. –arh.Sim Rodica
Zona studiată se află în partea de nord a localității Sîntandrei, lângă zona construită a vetrei satului, la nord de canalul Peța. Conform cu PUG 2006 în vigoare, se află în intravilan, în U.T.R.1, zonă predominant de locuire cu funcţiuni complementare, cu interdicţie temporară de construire până la întocmirea de P.U.Z.-uri. Terenul este  identificat cu nr.cad.52236, înscris în CF nr.52236 cu suprafaţa de 11600 mp, şi are folosinţa actuală altele. La nord de teren se află terenuri arabile, la sud și est sunt locuințe , iar la vest este zona industrială a localității.

Accesul la teren se face din drumul județean DJ 797, pe lângă stadion spre canalul Peța, se traversează canalul şi apoi se continuă pe drumurile create în PUZ-urile anterioare, care în prezent sunt neamenajate.
Prin P.U.Z. se propune realizarea a 15 parcele pentru locuinţe amplasate pe o singură parte a unui drum nou creat cu lăţimea de 9,00m și carosabil de 6m, ce va avea legătură cu str.Stufului (lăţimea de 12m şi carosabil de 7m).  Drumul  va fi amplasat de a lungul liniei de alimentare cu energie electrică de 20 kV și va avea loc de întoarcere la celălalt capăt. Datorită traseului drumului parcelele au suprafețe variabile cuprinse între 448,00 mp și 1172,17 mp.

P.O.T. propus                          : 30%

C.U.T. propus                          : 0,60

Regim de înălţime maxim        : S(D)+P+1 

Retragere de la frontul stradal : minim 3,50m

Retragere spate                       : minim 6,00 m 
Retrageri laterale                     : cu respectarea Codului Civil privind mejdiile laterale

      Parcaj obligatoriu pe lot           : minimum un loc/ locuinţă, în incintă

      Înălţime gard perimetral           : maxim 2,00 m
În cazul acestui teren, racordul la rețeaua electrică de joasă tensiune și cea de gaze naturale se va face din rețelele existente în zonă. Până la realizarea rețelelor stradale de alimentare cu apă și de canalizare se vor execuța pe fiecare parcelă puțuri forate de apă și rezervoare vidanjabile pentru apa menajeră. Inițiatorii P.U.Z.-lui au obligația să execute alimentarea cu energie electrică şi pietruirea noului drum  pe cheltuiala lor.

În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, publicul poate să consulte şi să-şi exprime opinia privind documentele propunerii de PU.Z., la sediul Primăriei Sîntandrei, în perioada  29.07 – 07.08.2014, în intervalul orar 8:30 – 14:30 .
Persoana responsabilă cu informarea şi consultarea publicului este  consilier Mihuţa Tudora din cadrul comp. Urbanism al Primăriei comunei Sîntandrei - str. Principală, nr.452, tel: 0259-415947 int.16, e-mail: primaria.santandrei@cjbihor

Răspunsul la observaţiile și sugestiile transmise va fi publicat în intevalul 08.08 – 12.08.2014 pe pagina de internet a primăriei : www.primariasantandrei.bihor.ro.
                                 Primar,
                      Consilier Urbanism   

                             Ioan Mărcuş                          

                       Tudora Mihuţa                  


